Швед тили
Швед тили (өз аталышы - svenska) - шведдердин тили; Швециянын мамлекеттик тили жана Финляндиянын экинчи мамлекеттик тили. Швеция (9 400 000), Финляндия (290 000), АКШ (70 000), Испания (40 000), Улуу Британия (30 000) жана Канадада (20 000) таралган. Швед тилинде сүйлөгөндөрдүн саны 10 000 000-дой (2006). Герман тилдеринин скандинавия тобуна кирет. Өз алдынча тил катары 9-11-кылымдарда жалпы скандинавия тилинен бөлүнүп чыккан. Швед тилинин 6 диалектилик тобу бар. Адабий тилинин калыптануу жүрүшү 16-17-кылымдарда башталган. Швед тилиндеги алгачкы жазма эстеликтер - ташка жазылган рун жазуулары (9-к. - 12-кылымдын башы). Швед тилинин графикасы латын арибинин негизинде түзүлгөн.

Тилдер
Швеция